Безумоўна, вялікая справа — педагагічныя класы. Мы ведаем гэта, бо там працуюць выкладчыкі нашага факультэта. Ужо цяпер навучэнцы педкласаў бываюць у нас ва ўніверсітэце, удзельнічаюць у навуковых канферэнцыях, алімпіядах, а таксама ў розных валанцёрскіх праектах, дабрачынных акцыях. Гэтыя дзеці паглыбіліся ва ўніверсітэцкую атмасферу і даволі добра ўяўляюць, што іх чакае падчас вучобы і потым у прафесійнай дзейнасці. Спадзяёмся, што праз год многія з іх прыйдуць да нас паступаць і стануць вельмі добрымі, матываванымі студэнтамі”.